ריכזנו עבורכם את כל המוסדות הרלוונטיים לתחום לימודי סוכני ביטוח.
לימודי סוכני ביטוח מתקיימים במסגרת קורס תעודה מקצועי ומעמיק המעניק לסטודנטים את ההכשרה המקצועית לתעסוקה בתחום. הלימודים נפרשים על פני 726 שעות לימוד אקדמאיות, שבסיומם עורכים הסטודנטים מבחן הסמכה חיצוני מטעם משרד האוצר – הדרוש עבור תעסוקה כסוכן ביטוח.
עבור קבלה ללימודים, נדרשים הסטודנטים להציג תעודת בגרות מלאה, שליטה בשפה העברית, וכן לעתים נערך ראיון אישי האומד את יכולותיו של הסטודנט. תוכנית לימודי סוכני ביטוח מורכבת מלימודים העוסקות ביסודות הביטוח, ביטוח פנסיוני ורכוש, ביטוח מפני תאונות וחבויות, וכן מתקיים לימוד על תכנים מתמטיים כגון חשבונאות, סטטיסטיקה, כלכלה ומימון.
בתחילתו של קורס לימודי סוכני ביטוח עורכים הסטודנטים היכרות ראשונית עם התחום – דרך לימוד מושגי יסוד בביטוח, עקרונות חשובים בעולם הביטוח ואתיקה מקצועית, וכן לימוד הרקע המשפטי דרך הקניית חוקים בעולם הביטוח.
בהמשך, מתקיים לימוד מעמיק וממוקד יותר העוסק בנישות השונות של הביטוח: כגון המאפיינים של ביטוח רכב וכן ביטוח חובה, ביטוח מפני תאונות אישיות, החקיקה בישראל בנוגע לביטוח על תאונות, וכן מתקיים לימוד על ביטוח חיים. כדי להעמיק את הידע על עולם הביטוח, אפשר להמשיך אל תואר ראשון וכן תואר שני בביטוח.
לימודי סוכני ביטוח מתקיימים במוסדות הבאים: מכללת נצרת עלית, המכללה למנהל, המכללה האקדמית נתניה, ועוד.